== PET-Kommissionen ==
[[PET-Kommissionen]]s beretning om PET's aktiviteter under [[Den kolde krig]] indeholder i bind 13 p. 44-95<ref>{{Cite web |url=http://www.petkommissionen.dk/fileadmin/bind/pet_bind13.pdf |title=''PET-kommissionens beretning'' bind 13 |access-date=26. juli 2009 |archive-date=29. oktober 2013 |archive-url=https://web.archive.org/web/20131029194536/http://petkommissionen.dk/fileadmin/bind/pet_bind13.pdf |url-status=dead }}</ref> en gennemgang af sagen, herunder en gennemgang af PET's bevismateriale i sagen. I kommissionens konklusion skriver de blandt (meget) andet:
{{Citat2|Den danske forfatter Arne Herløv Petersen havde i perioden 1972-1981 kontakt til sovjetiske diplomater, der alle var KGB-officerer. PET indsamlede et omfattende materiale, der viste såvel hyppigheden som indholdet af Herløv Petersens samtaler med KGB. Hvorvidt Herløv Petersen var klar over de sovjetiske diplomaters virkelige status, er usikkert, idet han intetsteds i aflytningsmaterialet omtaler dem som KGB-officerer. PET havde en formodning om, at forfatteren måtte være vidende herom. Møderne med KGB-officererne skete således angivelig under ”konspirative former”.|p. 126 }}
Når de ikke foregik under konspirative former, dvs. når diplomaterne parkerede åbenlyst foran AHP's hus og deltog i fester sammen med andre gæster, AHP havde inviteret, var det efter PET's opfattelse ikke fordi forbindelsen ikke var konspirativ, men fordi AHP var en "umådelig dårlig agent".
Man konkluderer også, at det ikke er dokumenteret, at Herløv Petersen modtog penge fra russerne, men han modtog anselige mængder af spiritus og cigaretter.
Historie